Legal Document

Category: 644

Text:
43.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 194100 της 10 Αυγ./5 Σεπτ. 1964 (ΦΕΚ Β΄ 364). Περί τρόπου πληρωμής αναδρομικών και καθυστερουμένων συντάξεων. ΄Εχοντες υπ’ οψιν τας διατάξεις του εδαφ. 4 του άρθρ. 2 του Ν.Δ. 3079 του 1954, αποφασίζομεν: 1.Αι κατά την το πρώτον εκτέλεσιν των πράξεων ή αποφάσεων του Ελεγκτικού Συνεδρίου και των Επιτροπών Κανονισμού Πολεμικών Συντάξεων εντελλόμεναι δεδουλευμέναι συντάξεις, επιδόματα, δώρα και βοηθήματα εν γένει, καταβάλλονται υπό των Ταμείων έναντι αποδείξεως, επί τη βάσει της διαταγής εγγραφής των συνταξιούχων ή βοηθηματούχων ή αυξήσεως της συντάξεως, επιδόματος ή βοηθήματος αυτών. 2.΄Εναντι αποδείξεως καταβάλλονται ομοίως και αι μη πληρωθείσαι εντός του εις ο αναφέρονται οικονομικού έτους συντάξεις, επιδόματα, δώρα ή βοηθήματα. Εις την εξοφλητικήν απόδειξιν πληρωμής καθυστερηθείσης συντάξεως του προηγουμένου οικονομικού έτους δέον να επισυνάπτεται αίτησις του συνταξιούχου περί πληρωμής της καθυστερουμένης συντάξεως παρά πόδας της οποίας δέον να βεβαιούται παρά του οικείου Ελεγκτού και του Διευθυντού του Ταμείου η μη είσπραξις της συντάξεως ής ζητείται η καταβολή. 3.Εφεξής η δια χρηματικού εντάλματος πληρωμή συντάξεως περιορίζεται εις μόνην την περίπτωσιν πληρωμής εις κληρονόμους αποβιώσαντος συνταξιούχου της μη εισπραχθείσης παρά τούτου συντάξεως. (Αντί για τη σελ. 90,15(β) Σελ. 90,15(γ) Τεύχος        Σελ.         Πολιτικές και Στρατιωτικές Συντάξεις 29.Β.α.42-43